
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	28 noiembrie 2011

	Nr.
	27/542


RAPORT  SUPLIMENTAR 
asupra proiectului de Lege pentru modificarea şi completarea Ordonanţei Guvernului nr.129/2000 privind formarea profesională a adulţilor
În temeiul art.70 din Regulamentul Camerei Deputaţilor, republicat, proiectul de Lege pentru modificarea şi completarea Ordonanţei Guvernului nr.129/2000 privind formarea profesională a adulţilor a fost retrimis Comisiei pentru muncă şi protecţie socială, prin adresa 
nr. PLx 696/2010 din 9 noiembrie 2011, în vederea întocmirii unui nou raport.
În urma reluării dezbaterilor în şedinţa din 22 noiembrie 2011, Comisia a hotărât, cu unanimitate de voturi, menţinerea soluţiei iniţiale, de adoptare a proiectului de lege cu amendamente,  exprimată în raportul depus cu nr. 27/739 în data de 8 martie 2011.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În conformitate cu prevederile art.55 din Regulamentul Camerei Deputaţilor, la dezbateri au participat, ca invitaţi:
· d-l Andrei Kiraly – Secretar de Stat, Ministerul Educaţiei, Cercetării, Tineretului şi Sportului

· d-na Doina Pârcălabu – preşedinte, Casa Naţională de Pensii Publice
· d-na Tania Grigore – şef serviciu, Ministerul Muncii, Familiei şi Protecţiei Sociale.

La lucrările comisiei au fost prezenţi 25 deputaţi, din totalul de 27 membri ai comisiei.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,



Victor Paul Dobre


Kerekes Károly 

Şef serviciu Elena Mesaroş

Întocmit,

Expert parlamentar Lidia Vlădescu

